CELEX: 32021D0490
Language: el
Date: 2021-03-12 00:00:00
Title: Απόφαση (ΕΕ) 2021/490 της Ευρωπαϊκής Κεντρικής Τράπεζας της 12ης Μαρτίου 2021 σχετικά με το συνολικό ποσό ετήσιων εποπτικών τελών για το 2020 (EKT/2021/8)

23.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 101/107
               
            
         ΑΠΟΦΑΣΗ (ΕΕ) 2021/490 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 12ης Μαρτίου 2021
         σχετικά με το συνολικό ποσό ετήσιων εποπτικών τελών για το 2020 (EKT/2021/8)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (1), και ιδίως το άρθρο 30,
         Εκτιμώντας τα ακόλουθα:
         
                     (1)
                  
                  
                     Με τη θέση σε ισχύ του κανονισμού (ΕΕ) 2019/2155 της Ευρωπαϊκής Κεντρικής Τράπεζας (ΕΚΤ/2019/37)2020 (2), ο οποίος τροποποιεί τον κανονισμό (ΕΕ) αριθ. 1163/2014 της Ευρωπαϊκής Κεντρικής Τράπεζας (ΕΚΤ/2014/41) (3), η Ευρωπαϊκή Κεντρική Τράπεζα (ΕΚΤ) έπαψε να απαιτεί την προκαταβολή των ετήσιων εποπτικών τελών, αρχής γενομένης από την περίοδο επιβολής τέλους του 2020. Τα εποπτικά τέλη καταβάλλονται αποκλειστικά μετά τη λήξη της εκάστοτε περιόδου επιβολής τέλους, οπότε και θα έχει προσδιοριστεί το πραγματικό ετήσιο κόστος.
                  
               
                     (2)
                  
                  
                     Σύμφωνα με το άρθρο 5 παράγραφοι 1 και 2 του κανονισμού (ΕΕ) αριθ. 1163/2014 (ΕΚΤ/2014/41), το ετήσιο κόστος της ΕΚΤ αποτελεί τη βάση υπολογισμού των ετήσιων εποπτικών τελών και ανακτάται μέσω της καταβολής τους. Το ύψος του ετήσιου κόστους καθορίζεται με βάση το ύψος των ετήσιων δαπανών, οι οποίες περιλαμβάνουν τυχόν δαπάνες που βαρύνουν την ΕΚΤ κατά την οικεία περίοδο επιβολής τέλους και σχετίζονται άμεσα ή έμμεσα με τα εποπτικά της καθήκοντα.
                  
               
                     (3)
                  
                  
                     Σύμφωνα με το άρθρο 8 του κανονισμού (ΕΕ) αριθ. 1163/2014 (ΕΚΤ/2014/41), για τους σκοπούς υπολογισμού των καταβλητέων ετήσιων εποπτικών τελών σε σχέση τόσο με τις σημαντικές εποπτευόμενες οντότητες και τους σημαντικούς εποπτευόμενους ομίλους όσο και με τις λιγότερο σημαντικές εποπτευόμενες οντότητες και τους λιγότερο σημαντικούς εποπτευόμενους ομίλους, το ετήσιο κόστος θα πρέπει να διαχωρίζεται με βάση τον επιμερισμό του κόστους μεταξύ των λειτουργικών μονάδων που ασκούν κατά περίπτωση την άμεση εποπτεία των σημαντικών εποπτευόμενων οντοτήτων και ομίλων και την έμμεση εποπτεία των λιγότερο σημαντικών εποπτευόμενων οντοτήτων και ομίλων.
                  
               
                     (4)
                  
                  
                     Σύμφωνα με το άρθρο 5 παράγραφος 3 του κανονισμού (ΕΕ) αριθ. 1163/2014 (ΕΚΤ/2014/41), κατά τον καθορισμό του ετήσιου κόστους θα πρέπει να λαμβάνονται υπόψη και ποσά τελών αβέβαιης είσπραξης αναγόμενα σε προηγούμενες περιόδους επιβολής τέλους, ποσά τόκων εισπραττόμενα κατά το άρθρο 14 και ορισμένα λοιπά ποσά εισπραττόμενα ή επιστρεφόμενα κατά το άρθρο 7 παράγραφος 3 του ίδιου κανονισμού. Σύμφωνα με τις μεταβατικές διατάξεις του άρθρου 17α του κανονισμού (ΕΕ) αριθ. 1163/2014 (ΕΚΤ/2014/41) για την περίοδο επιβολής τέλους του 2020, κατά τον καθορισμό του ετήσιου κόστους για τη συγκεκριμένη περίοδο επιβολής τέλους λαμβάνεται υπόψη τυχόν πλεόνασμα ή έλλειμμα αναγόμενο στην αντίστοιχη περίοδο του 2019, το οποίο προκύπτει κατόπιν αφαίρεσης του πραγματικού ετήσιου κόστους από το εκτιμώμενο ετήσιο κόστος της τελευταίας αυτής περιόδου.
                  
               
                     (5)
                  
                  
                     Σύμφωνα με το άρθρο 5 παράγραφος 4 του κανονισμού (ΕΕ) αριθ. 1163/2014 (ΕΚΤ/2014/41), εντός τεσσάρων μηνών από τη λήξη κάθε περιόδου επιβολής τέλους δημοσιεύεται στον δικτυακό τόπο της ΕΚΤ το συνολικό ποσό των ετήσιων εποπτικών τελών κάθε κατηγορίας εποπτευόμενων οντοτήτων και εποπτευόμενων ομίλων για τη συγκεκριμένη περίοδο,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ορισμοί
            Για τους σκοπούς της παρούσας απόφασης ισχύουν οι ορισμοί του κανονισμού (ΕΕ) αριθ. 468/2014 της Ευρωπαϊκής Κεντρικής Τράπεζας (ΕΚΤ/2014/17) (4) και του κανονισμού (ΕΕ) αριθ. 1163/2014 της Ευρωπαϊκής Κεντρικής Τράπεζας (ΕΚΤ/2014/41).
         
         
            Άρθρο 2
            Συνολικό ποσό ετήσιων εποπτικών τελών για το 2020
            
               1.   Το συνολικό ποσό ετήσιων εποπτικών τελών για το 2020 ανέρχεται σε 514 314 706 ευρώ και υπολογίζεται σύμφωνα με το παράρτημα.
            
            
               2.   Κάθε κατηγορία εποπτευόμενων οντοτήτων και εποπτευόμενων ομίλων καταβάλλει το ακόλουθο συνολικό ποσό ετήσιων εποπτικών τελών:
               
                           α)
                        
                        
                           σημαντικές εποπτευόμενες οντότητες και σημαντικοί εποπτευόμενοι όμιλοι: 476 526 421 ευρώ•
                        
                     
                           β)
                        
                        
                           λιγότερο σημαντικές εποπτευόμενες οντότητες και λιγότερο σημαντικοί εποπτευόμενοι όμιλοι: 37 788 285 ευρώ.
                        
                     
         
         
            Άρθρο 3
            Έναρξη ισχύος
            Η παρούσα απόφαση αρχίζει να ισχύει την πέμπτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Φρανκφούρτη, 12 Μαρτίου 2021.
            
               
                  Η Πρόεδρος της ΕΚΤ
               
               Christine LAGARDE
            
         
         
            (1)  ΕΕ L 287 της 29.10.2013, σ. 63.
         
            (2)  Κανονισμός (ΕΕ) 2019/2155 της Ευρωπαϊκής Κεντρικής Τράπεζας, της 5ης Δεκεμβρίου 2019, που τροποποιεί τον κανονισμό (ΕΕ) αριθ. 1163/2014 σχετικά με τα εποπτικά τέλη (ΕΚΤ/2019/37) (ΕΕ L 327 της 17.12.2019, σ. 70).
         
            (3)  Κανονισμός (ΕΕ) αριθ. 1163/2014 της Ευρωπαϊκής Κεντρικής Τράπεζας, της 22ας Οκτωβρίου 2014, σχετικά με τα εποπτικά τέλη (ΕΚΤ/2014/41) (ΕΕ L 311 της 31.10.2014, σ. 23).
         
            (4)  Κανονισμός (ΕΕ) αριθ. 468/2014 της Ευρωπαϊκής Κεντρικής Τράπεζας, της 16ης Απριλίου 2014, που θεσπίζει το πλαίσιο συνεργασίας μεταξύ της Ευρωπαϊκής Κεντρικής Τράπεζας, των εθνικών αρμόδιων αρχών και των εθνικών εντεταλμένων αρχών εντός του ενιαίου εποπτικού μηχανισμού (κανονισμός για το πλαίσιο ΕΕΜ) (ΕΚΤ/2014/17) ΕΕ L 141 της 14.5.2014, σ. 1).
      
      
         
            ΠΑΡΑΡΤΗΜΑ
            Υπολογισμός του συνολικού ποσού ετήσιων εποπτικών τελών για το 2020
            
                        (EUR)
                     
                  
                         
                     
                     
                        Σημαντικές εποπτευόμενες οντότητες και σημαντικοί εποπτευόμενοι όμιλοι
                     
                     
                        Λιγότερο σημαντικές εποπτευόμενες οντότητες και λιγότερο σημαντικοί εποπτευόμενοι όμιλοι
                     
                     
                        Σύνολο
                     
                  
                        
                           Πραγματικό ετήσιο κόστος για το 2020
                        
                     
                     
                        
                           499 068 832 
                        
                     
                     
                        
                           36 199 368 
                        
                     
                     
                        
                           535 268 200 
                        
                     
                  
                        
                           Πλεόνασμα/έλλειμμα αναγόμενο στο 2019
                        
                     
                     
                        
                           -23 076 537 
                        
                     
                     
                        
                           1 082 290 
                        
                     
                     
                        
                           -21 994 246 
                        
                     
                  
                        
                           Ποσά που λαμβάνονται υπόψη βάσει του άρθρου 5 παράγραφος 3 του κανονισμού (ΕΕ) αριθ. 1163/2014 (ΕΚΤ/2014/41)
                        
                     
                     
                         
                     
                     
                         
                     
                     
                         
                     
                  
                        
                           Τέλη αναγόμενα σε προηγούμενες περιόδους επιβολής τέλους, η είσπραξη των οποίων δεν είναι βέβαιη
                        
                     
                     
                         
                     
                     
                         
                     
                     
                         
                     
                  
                        
                           Ποσά τόκων εισπραττόμενα σύμφωνα με το άρθρο 14 του ως άνω κανονισμού
                        
                     
                     
                        -42 819 
                     
                     
                        -22 829 
                     
                     
                        -65 648 
                     
                  
                        
                           Ποσά εισπραττόμενα ή επιστρεφόμενα σύμφωνα με το άρθρο 7 παράγραφος 3 του ως άνω κανονισμού
                        
                     
                     
                        576 944 
                     
                     
                        529 456 
                     
                     
                        1 106 401 
                     
                  
                        
                           ΣΥΝΟΛΟ
                        
                     
                     
                        
                           476 526 421 
                        
                     
                     
                        
                           37 788 285 
                        
                     
                     
                        
                           514 314 706 
                        
                     
                  
               (Τα σύνολα ενδέχεται να μην ισούνται με το άθροισμα των υποσυνόλων λόγω στρογγυλοποίησης)